Rikunarita-ORG/Wikinium huggingface dataset:
# Navassa

| Navassa |
| --- |
| NASA-Bild vo Navassa NASA-Bild vo Navassa |
| **Gwässer** | Karibischs Meer |
| **Inselgruppe** | Grossi Antille |
| Geographische Lage | 18° 24′ 10″ N, 75° 0′ 50″ W18.402777777778-75.01388888888977 |
| Lag vu Navassa |
| **Flechi** | 5,4 km² |
| **Hechschti Hebi** | Dunning Hill 77 m |
| **Iiwohner** | unbewohnt |
| **Hauptort** | Lulu Town (historisch) |
| Charte vo Navassa Charte vo Navassa |

**Navassa** (änglisch *Navassa Island*, französisch *Île de la Navasse* oder *La Navase*, kreol: *Lanavaz* oder *Lavsh*), isch en unbewohnti Insle im Karibische Meer. Si lit zwüsche Haiti und Jamaika und ghört as nitinkorporierts amerikanischs Ussegebiet zu de USA. D Insle wird au vo Haiti beaasprucht, wil si uf oder vor em Inselsockel vo Hispaniola lit.

## Geographii

Navassa lit öbbe 50 km westlig vo dr Tiburon-Halbinsle uf Haiti und öbbe 160 km südlig vo dr Guantánamo-Bucht uf Kuba. Navassa isch, ähnlig wie d Hendersoninsle im Pazifik, e so genannts „ghobnigs Atoll“ und erreicht e Höchi vo bis zu 77 Meter über em Meeresspiegel. D Insle isch vom e Koralleriff umgee und het e Flechi vo 5,4 km² und e Küstelengi vo 8 km.

D Insle isch nit duurhaft bewohnbar, wil s keini natürlige Süesswasserquelle git. Drzue chunnt, ass e Hufe vo de iiheimische Pflanze hochgiftig si und dr Undergrund deilwiis so scharfkantig isch, ass er er d Sohle vo fast Schueh verschniidet. Die einzigi Vegetation bestoht us Baumgruppe, vereinzelte Kakteä und Gras, wo Geisse druf weide. Sit 1999 isch d Insle e Naturschutzgebiet, und es isch sträng verbote, dört an Land z goh.

D Lag vo dr Insle, 160 km südlig vom Militärstützpunkt Guantanamo Bay, isch für d USA strategisch intressant.

## Fuessnote

## Weblingg

 **Commons: Navassa** – Sammlig vo Multimediadateie
* United States Fish and Wildlife Service: Navassa National Wildlife Refuge (änglisch)
* Navassa im CIA World Factbook (änglisch)
* Infos des USFWS über das Navassa National Wildlife Refuge im Web Archive (änglisch)
* Expeditionsbericht der United States Geological Survey (USGS) (änglisch)
* Auszug aus der *Historia del Almirante* von Hernando Colon zur Fahrt von Diego Méndez bei arteHistoria (spanisch)
* Fabio Spadi: *Navassa: Legal Nightmares in a Biological Heaven?* In: Boundary & Security Bulletin 9, Nr. 3 (2001) – juristische Artikel zum unklärte völkerrächtlige Zuestand
# Bâloise

47.5493527.593215

|  |  |
| --- | --- |
|  | Dialäkt: Baseldütsch |

| Bâloise Holding AG |
| --- |
|  |
| Unternähmensform | Akziegsellschaft |
| ISIN | CH0012410517 |
| Gründig | 1863 («Basler Versicherungsgesellschaft gegen Feuerschaden») 1962 (Holding) |
| Sitz | Baasel, Schweiz Schwiz |
| Leitig |
Gert De Winter (Gschäftsläitig) Thomas von Planta (VR-Bresidänt) |
| Mitarbeiter | 7´700 |
| Umsatz | 8,93 Mrd. Franke (2018) |
| Branche | Banke und Versichrige |
| Uffdritt im Netz | www.baloise.com |

D **Bâloise Holding AG** isch e Schwizer Versicherigskonzärn mit Sitz z Baasel. Dr Konzärn drätted as *Baloise Group* uf. Ändi 2020 het er öbbe 7700 Mitarbäiter beschäfdigt und isch dr drittgrösst Schwizer Allbransche-Versicherigsdienstläister für Brivaatpersoone und Undernääme.

## Gschicht

En alte Schild vo dr *Basler Feuer* an ene Huus z Bister VS
D *Basler Versicherungsgesellschaft gegen Feuerschaden* isch 1863 noch em Brand vo Glarus gründet worde, under anderem dur dr spööter Generaalstabsachef Rudolf Paravicini. Im Joor 1864 isch s Aagebot vo Füürversichrige mit Lääbes- und Dransbortversichrige ergänzt worde. In de Joor druf si no mee Versicherigssparte drzuechoo.

1962 isch d Bâloise Holding gründet worde. Zur Baloise Group ghööre d Baasler Versichrige Schwiz, die Fondsgsellschaft *Baloise Fund Invest (Lux)*, verschidnigi Immobilie und d Baloise Bank SoBa mit em Hauptsitz z Soledurn.

Zwüsche 2015 und 2019 het d Baasler Versicherig drei nöiji Verwaltigsgeböid uf em Baloise Park lo baue, drunder s Baloise Hoochhuus,m wo 89 Meter hooch isch.

## Liddratuur

* Thomas Bürgin: *‹Sicherheit als Prinzip›: 150 Jahre Baloise*. In: Basler Stadtbuch 2013, S. 85-89.

## Weblingg

* Website vo dr Baloise Group
* Roland Schaer: *Basler Versicherungen.*. In: *Historisches Lexikon vo dr Schwiiz*.
* NummerSicher – Das Magazin der Basler Versicherungen

## Fuessnoote
# S Kworum in dr Politik

E Stimm gege dr Themistokles us am antike Athen. Dr Plutarch verzelt, ass in dr attische Demokratii bim Schärbegricht ä Kworum vo 6'000 nöötig gsi isch. En äänligs Kworum het s brucht, zum öbberem s Bürgerrächt vo Athen z gee
E **Kworum** (latiin. für *vo dene*) in dr Politik isch die chliinst Zaal vo Stimme wos brucht, für dass e Waal oder en Abstimmig gültig isch. Kworene gits in dr representative Demokratii (bi Waale) und au in dr diräkte Demokratii (bi Abstimmige). Dr Usdruck „Kworum“ wird allerdings vor allem uf Abstimmige bezooge, wääred bi Waale vilmol von ere „Mindestwaalbedäiligung“ greedet wird. Mä füert e Kworum ii, für dass es bin ere Waal oder ere Abstimmig kä unrepresentativi Meerhäit cha bilde, wenn d Bedäiligung z chlii isch. Wenn s Kworum nid erfüllt isch, gältet die entsprächendi Waal oder Abstimmig as „unbeantwortet“, unabhängig vom Ergääbnis, und es änderet sich nüt am status quo. Formell isch d Vorlaag nid abgleent, aber mäistens chunnts braktisch uf s Gliiche uuse. Dorum reedet mä mänggisch vom ene unächte Schiitere.

## Litratuur

* Hüller, Thorsten: *Herrschaft des Quorums? Ein Vorschlag zur Lösung eines Problems direkter Demokratie*, in: Zeitschrift für Parlamentsfragen (ZParl), Heft 4/2006, S. 823–833.
* Horn, Hans-Detlef: *Mehrheit im Plebiszit. zur Voraussetzung eines Zustimmungsquorums bei Volks- und Bürgerentscheiden*, in: Der Staat, Nr.38, S. 399–422.
* Jung, Otmar: *Das Quorenproblem beim Volksentscheid. Legitimität und Effizienz beim Abschluß des Verfahrens der Volksgesetzgebung*, in: Zeitschrift für Politikwissenschaft, 9. Jg. (1999) Heft 3, S. 863–898.
* Otmar Jung / Franz-Ludwig Knemeyer: *Im Blickpunkt: Direkte Demokratie*, Münche 2001.
* Frank Meerkamp: *Die Quorenfrage im Volksgesetzgebungsverfahren*, Wiesbade 2011.

## Weblingg

* Wiktionary: Quorum
* Grundgesetz für die Bundesrepublik Deutschland (PDF - 128KB)
* Code of Good Practice on Referendums vo dr Venedig-Kommission vom Öiroparoot
* Paul Tiefenbach: *Sinn oder Unsinn von Abstimmungsquoren.* (PDF; 120 kB) Mehr Demokratie e. V., Positionen zur Direkten Demokratie Nr. 8

## Fuessnoote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Quorum\_(Politik)“ vu de dütsche Wikipedia. E Liste vu de Autore un Versione isch do z finde. |

}

|  |  |
| --- | --- |
|  | Bitte gib au Achtig uf dr Hiwis zue Rechtstheme! |